ኢትዮጵያ ከደቡብ ኮሪያ እድገት ጠቃሚ ተሞክሮ ማግኘቷ ተገለጸ
– በጸረ ድህነት ትግል ላይ የሚትገኘው ኢትዮጵያ ከደቡብ ኮሪያ ፈጣን ኢኮኖሚያዊ እድገት ጠቃሚ ተሞክሮ እያገኘች መሆኗን በሲኦል የኢትዮጵያ ኤምባሲ ምክትል ሚስዮን መሪ አቶ መስፍን ምራቅስ ገለጹ።እንደ አቶ መስፍን ገለጻ ከተሞክሮ ልውውጥ ባሻገር ሁለቱ አገራት በኢኮኖሚ ዘርፍ ጠንካራ ግንኙነት እየፈጠሩ መምጣታቸውም ገልጸው በቅርቡ የአዲስ ማሕበረሰብ ንቅናቄ (ሴማኡል ኡንዶግን) የምስራቅ አፍሪካ ማሰልጠኛ ማእከልን በአዲስ አበባ ለማቋቋም የኮሪያ ሪፓብሊክ መንግስት ከኢትዮጵያ አቻው ጋር የ4 ነጥብ 5 ሚሊዮን ዶላር ብድር ተፈራርሟል።የአዲሱ ማህበረሰብ ንቅናቄ /ሴማኡል ኡንዶግ/ የምስራቅ አፍሪካ ማሰልጠኛ ማእከልን በአዲስ አበባ ለማቋቋም የኮሪያ ሪፐብሊክ መንግስት ከኢትዮጵያ አቻው ጋር የ4.5 ሚሊዮን ዶላር ተፈራረመ።በፀረ ድህነት ተጋድሎ ላይ የምትገኘው ኢትዮጵያ ከደቡብ ኮሪያ ፈጣን ኢኮኖሚያዊ እድገት ጠቃሚ ተሞክሮ እያኘች መሆኗ ተገልጧል። ከ50 አመታት አስቀድሞ ከአንዳንድ የአፍሪካ ሀገራት ደረጃ ባነሰ የወረዱና የተዋረዱ እንደነበሩ ይነገራል- ኮሪያውያን። አመታዊው የነፍስ ወከፍ ገቢያቸውም ከ60ና ከ70 ዶላር የማይዘል።“አዲስ የማህበረሰብ ወይንም የመንደር ንቅናቄ” እንደማለት ይሆናል-ሴማኡል ኡንዶንግ። ደቡብ ኮርያውያኑን ከድህነት አረንቋ ያወጣው ደግሞ ይሄው ፍልስፍና እንደሆነ ነው የሚነገረው።መነሻውን በመንደርተኞች ሁለንተናዊ የልማት እንቀስቃሴ ላይ ያዋለ፣ ከጅምሩ ገጠሩንና አርሶ አደሩን ማእከል ያደረገ ነበር-ንቅናቄው። የየቀየው ግንባር ቀደሞች ይመሩታል። በሴቶች በወጣቶችና በጎልማሶች አደረጃጀቶችም ይደገፋል። “ትጋት፣ ራስን ማገዝና ህብረት” ደግሞ የፍልስፍናው 3 ምሰሶዎች ናቸው።ገና ከመ ነሻው ስር ነቀል በሆነ እርምጃ መሬትን ያከፋፈለው የደቡብ ኮርያ መንግስት ሰፊውን አርሶ አደር ተጠቃሚ በማድረግ ነበር መርሃ ግብሩን የተያያዘው ። መሬት የሚሸጥበትንና የሚከራይበትን እድል በመዝጋትም ግብርናውን ለማሳደግና ሁለንተናዊ ድጋፍ ለማድረግ ጥሯል።በሁለተኛው ምእራፍ ጉልበትን በሰፊው የሚጠቀሙ ኢንዱስትሪዎችን ያቋቋመው አስተዳደሩ ግብርናውም ኢንዱስትሪውም በኤክስፖርት እንዲመራ በአደረገው ጥረት ተሳክቶለታል።በመሰረተ ልማት አውታሮች በተለይም ደግሞ በመንገድ ልማት፣ ድፍን ኮርያን እንደጠፍር አልጋ ያስተሳሰረው ይኼው ንቅናቄ ጠንካራ የፋይናንስ ስርአትን ዘርግቷል። አስተማማኝ የመንግስት አገልግሎቶችን ፈጥሯል።በከተሞች ልማትም ከአንስተኛና መካከለኛ ኢንተርፕንይዞች ተነስቶ ዛሬ እንደሳምሰንግ፣ LG፣ Hyundaiና Poscoን ወደመሳሰሉ በአለም የታወቁ ኩባንያዎች ተሸጋግሯል።በሕዝብ ቁጥር የእኛን ግማሽ፣ በስፋት የኢትዮጵያን 1/5ኛ የምታክለው ደቡብ ኮርያ ነዳጅ፣ ማእድን ባሉት ሌላ ጥሬ እቃ ወይንም ፀጋ አልፈጠረባትም። በኮርያ ቆይታችን ያነጋገርናቸው ሁሉ ግን በአንድ ቃል “የማደጋችን ምስጢር ሌላ ሳይሆን በጎ አስተሳሰብና ፈጠራ ብቻ ነው።” ነበር ያሉን።ዛሬ በአለም ከሚጠቀሱ 10 ባለፀጋ ሀገራት ተርታ ተሰልፋለች። የዜጎቿ አመታዊ የነፍስ ወከፍ ገቢም ከ60 እና 70 ዶላር ተመንጥቆ ወደ 30ሺ ዶላር ተጠግቷል።ተአምር መሰሉ ነገር ግን ገሃዱና ፈጣኑ የኮርያ ሪፐብሊክ ኢኮኖሚያዊ እድገትም በፀረ-ድህነት ተጋድሎም ላይ ለምትገኘው ኢትዮጵያ በጐ ተሞክሮ ሆኗል ብለዋል በሴኡል የኢትዮጵያ ኢምባሲ ምክትል የሚሲዮን መሪ አቶ መስፍን ሚደቅሳ።የሴሙኤል ኡንዶንግ ፍልስፍና ከኢትዮጵያ መንግስት ልማታዊና ዴሞክራሲያዊ መንግስት ጋር የሚጣጣም መሆኑንም ገልፀዋልየጅወንግ ሳንግ ቡክዶ ክልል ገዥ ዶክተር ኪማ ክዋነ ዳነግ /Kim Kwan Yang/ በበኩላቸው የኮርያና የኢትዮጵያ ህዝቦች ግንኙነት በደም የተሳሰረ መሆኑን ነው የገለፁትበትግራይና ኦሮሚያ ክልሎች 5 መንደሮች ፕሮጀክቱን ተግባራዊ እያደረጉ እንደሚገኙና እ.ኤ.አ በ2015 የምስራቅ አፍሪካ የንቅናቄውን ማሰልጠኛ ማእከል በአዲስ አበባ ለመክፈት ፍላጐታቸው መሆኑን ገልፀዋል።በኮም ክዋነ ጀንግ የተመሪው የልኡካን ቡድን ከኢትዮጵያ መንግስት ከፍተኛ ባለስልጣናት ጋር በማእከሉ ምስረታ በዙሪያዋ በአዲስ አበባ መክሯል።